Hugenotemonument - Wikipedia

# Hugenotemonument

### vanuit Wikipedia, die vrye ensiklopedie.

Die Hugenotemonument
Naby-aansig van die aardbol met die inskrywing "Die Hugenote"
Die museumgebou langs die monument

Die Hugenotemonument by Franschhoek, in die Wes-Kaap, Suid-Afrika, is 'n herinnering aan die kulturele bydraes wat die Franse Hugenote saamgebring het na die Kaapkolonie (en uiteindelik die hele Suid-Afrika) tydens hul immigrasie gedurende die 17de en 18de eeue.

Die monument is ontwerp deur J.C Jongens en bouwerk afgehandel in 1945. Die inweiding is gedoen deur Dr. A.J. van der Merwe op die 7e April 1948.

Die drie hoë lugboë simboliseer die drie eenheid van God die Vader, die Seun en die Heilige Gees. Bo op die lugboë is die son van geregtigheid en bo dit, die kruis van hulle Christelike geloof.

Die sentrale vroulike figuur, geskep deur Coert Steynberg, verpersoonlik die vryheid van geloof met 'n bybel in haar een hand en 'n gebreekte ketting in die ander. Sy gooi die mantel van onderukking af en haar posisie bo op die aardbol verwys na haar spirituele vryheid. Die fleur-de-lis op haar mantel verteenwoordig 'n adel karakter en gees

Die mees suidelike punt van die aarbol toon die simbole van hulle geloof (die Bybel), kuns en kultuur (die harp), die land- en wynbou (die koringgerf en druiwestok) en industrie (die spinwiel).

Die waterpoel met die weerkaatsing van die monument, verwys na die onversteurde rus van gemoed en gees nadat die Hugenote soveel konflik en strewe moes deurmaak.

Die museum verduidelik die geskiedenis van die Franse Hugenote wat in die Kaap gevestig het, veral in die Franschhoekvallei. Op die uitstalling is ook voorbeelde van verskeie gereedskapstukke waarmee wyn gemaak is, die klere wat gedra was, asook die kultuur en behoefte aan 'n beter lewe wat hulle saamgebring het.

Ook op die terrein is wynkelders wat deur 'n kolonnade verbind is, en wat die woorde Post tenebras lux dra (letterlik "ná donker [kom] lig"). Hierdie was die slagspreuk van die Protestante gedurende die Reformasie.

## [wysig] Eksterne skakels

- Die Monument op die Hugenote Vereniging van Suid Afrika webwerf
- The Hugenote Museum webwerf
- Artikel: The Huguenot Heritage

Ontsluit van "http://af.wikipedia.org../../../h/u/g/Hugenotemonument.html"

Kategorieë: Monument | Wes-Kaap

##### Views

- Artikel
- Bespreking
- Huidige wysiging

##### Soek

##### Ander tale

- English